Veien har villabebyggelse, og det er funkis (og nyfunkis) som dominerer. Nummer 1 er en enebolig oppført i 1953 for Ingeborg og Otto Fodstad, arkitekt Birger Lambertz-Nilssen. I nr. 8 er fire fireetasjers eneboliger tegnet av Christopher Adams og Henriette Salvesen og oppført i 1999 rundt et gårdsrom. I nr. 10A–14 er en flermannsbolig fra 1954 tegnet av Arne Korsmo og Christian Norberg-Schultz. Korsmo bodde selv i nr. 12.